Izvor: N1/ Neda Vulović

Postavljanje novogodišnje dekoracije počelo je danas u Beogradu, a do kraja godine ostalo je više od tri i po meseca. Prošle godine novogodišnja rasveta postavljena je krajem septembra i stajala je na ulicama narednih šest meseci.

Na društvenim mrežama građani su danas objavili fotografije postavljanja dekoracije.

Krenulo novogodisnje kicenje Beograda nadam se da su gradjani presrecni sa novom vlascu pic.twitter.com/ApU0BMQFfS — DraganaAgata (@draganarakic953) September 11, 2018

Krenulo novogodisnje ukrasavanje Beograda....

Znaci u oktobru NG... pic.twitter.com/qtbemTBtmw — Ivan Krstić Krcko (@krcko016le) September 11, 2018

Kada je u martu bivši gradonačelnik Beograda Siniša Mali upitan o tome zbog čega novogodišnja dekoracija u Beogradu stoji šest meseci, rekao je "A zašto da ne". Mali je tada rekao i da ne razume zašto bi, kao ranije, moralo da se radi tako da se novogodišnja rasveta postavi 25. decembra i za deset dana skine.

"Beograd je evropska metropola i mi moramo da budemo konkurentni. Ljudi kada odlučuju gde će proslaviti Novu godinu, o tome ne donose odluku 25. decembra, već u junu, julu", kazao je tada Mali.

Pa sada sam i ja slikala pic.twitter.com/0b5DJQD6MI — Zeljka (@zeljkastreberka) September 11, 2018